Diari Oficial de la Generalitat Valenciana


Sumari del DOGV 4632, del 18-11-2003 (2003/12673)

Informació pública del projecte de connexió de la urbanització del sector PP-29, Paradís, de la Vila Joiosa, amb la CN-332.
---------------------------------------------------------------------------------------------------------------------------

### Dades del document

Número de DOGV
:   4632

Data del DOGV
:   18-11-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/12556


Organisme emissor
:   Ajuntament de la Vila Joiosa

Tipus de document
:   Anunci

Informació pública del projecte de connexió de la urbanització del sector PP-29, Paradís, de la Vila Joiosa, amb la CN-332. [2003/Q12059]
  
De conformitat amb el que establix l'article 34 de la Llei Reguladora de l'Activitat Urbanística, mitjançant esta informació pública, es fa públic que la Comissió de Govern, en la sessió ordinària feta el dia 18 d'agost de 2003, va adoptar entre altres el següent acord: projecte de connexió de la urbanització del sector PP-29, Paradís, de la Vila Joiosa (Alacant) amb la CN-332.
  
«0.3 Urbanisme
  
3.1 Aprovació del projecte d'urbanització rotonda PP-29, Paradís Sud.
  
Vista la proposta d'Amadeo Sánchez Martínez, regidor delegat de l'Àrea d'Urbanisme i Nucli Històric de l'Ajuntament de la Vila Joiosa, que, literalment, diu així:
  
Proposta d'acord
  
Vist l'informe tècnic emés per l'enginyer de camins, canals i ports, de 8 d'agost de 2003, que literalment expressa:
  
?... El 8 de febrer de 2000, el Ple de l'Ajuntament de la Vila Joiosa va aprovar la programació del sector PP-29, Paradís Sud. Este acord inclou, entre altres condicions, la urbanització de la meitat de la rotonda que connecta el sector amb la CN-332.
  
El 27 d'abril de 2000 es va remetre el pla parcial presentat per l'urbanitzador del sector PP-29 a la Unitat de Carreteres a Alacant del Ministeri de Foment.
  
El 19 de maig de 2000 es va rebre en este ajuntament un escrit de la Demarcació de Carreteres de l'Estat a València en el que s'informava favorablement el PP-29 i es requeria, abans de l'inici de les obres del sector, la presentació d'un projecte que recollia el condicionament de la glorieta existent a la CN-332.
  
El 21 de juny de 2000 es va tornar a remetre a la Unitat de Carreteres a Alacant del Ministeri de Foment un projecte d'urbanització del sector el qual incloïa la completa urbanització de la glorieta que ens ocupa.
  
L'1 d'agost de 2000 la Demarcació de Carreteres de l'Estat a València remetia a este ajuntament un escrit en què es requeria un projecte de la glorieta esmentada redactat per un tècnic competent i visat pel col·legi professional corresponent.
  
El 3 d'octubre de 2000 l'ajuntament va aprovar el projecte d'urbanització del sector PP-29, amb excepció, entre altres coses, de la glorieta de connexió amb la CN-332.
  
L'11 de juliol de 2002 este ajuntament va remetre a l'agent urbanitzador del PP-29 un escrit en què li requeria la presentació d'un projecte de rotonda partida, firmat per un tècnic competent.
  
El 20 de novembre de 2002 (número de registre entrada 11969) l'urbanitzador va presentar en este ajuntament el projecte de connexió de la urbanització PP-29, Paradís, de la Vila Joiosa (Alacant) amb la CN-332, en el qual només es dissenya la meitat de la rotonda prevista pel Pla General d'Ordenació Urbana de la Vila Joiosa.
  
El 12 de desembre de 2002 se li va comunicar a l'agent urbanitzador (número de registre eixida 11881) la necessitat d'esmenar i de donar resposta a diversos aspectes del projecte posats de manifest pels servicis tècnics d'este ajuntament.
  
El 24 de febrer de 2003 l'agent urbanitzador va registrar d'entrada en este ajuntament (número 1835) un nou projecte en què esmenava les deficiències observades pels servicis tècnics d'este ajuntament.
  
El projecte mencionat es va sotmetre a informació pública el 22 de maig de 2003 mitjançant la publicació en el diari El Mundo i el 27 de maig de 2003 mitjançant la publicació en el Diari Oficial de la Generalitat Valenciana (número 4508).
  
El 28 de maig de 2003 (número registre eixida 6703) es va remetre el nou projecte presentat per l'agent urbanitzador a la Unitat de Carreteres a Alacant del Ministeri de Foment i el 21 de juliol de 2003 es registrava d'entrada en este ajuntament (número 7620) un escrit de l'esmentada Unitat de Carreteres que l'informava favorablement.
  
 Sobre el nou projecte de rotonda partida semaforitzada
  
Després d'estudiar el nou projecte presentat per l'agent urbanitzador el tècnic que subscriu informa el següent:
  
1. En principi sembla que al nou projecte presentat s'esmenen les deficiències i es dóna resposta als aspectes que es van posar de manifest en l'escrit de 12 de desembre de 2002.
  
2. El pressupost de licitació (amb IVA) del projecte rectificat puja a 202.247,03 euros, la qual cosa suposa un increment de 17.267,72 euros sobre l'inicialment presentat. L'increment de cost mencionat suposa incrementar en un 0,96% el cost de les obres d'urbanització respecte a l'inicialment aprovat en l'acord de programació del sector, 1.799.283,52 euros (475.816.588 PTA).
  
Sobre les al·legacions presentades
  
Durant el període d'informació pública del projecte de connexió del PP-29 amb la CN-332 no s'ha registrat d'entrada en este ajuntament cap al·legació.
  
Conclusions i proposta
  
Com a conclusió final el tècnic que subscriu proposa:
  
1. Aprovar el nou projecte de rotonda presentat el passat 24 de febrer del 2003 (número de registre entrada 1835), l'increment de pressupost del qual pel que fa a l'original comportarà la retaxació de les càrregues d'urbanització del sector.
  
No obstant la corporació, amb superior criteri, decidirà...-
  
Per la qual cosa propose a la Comissió de Govern:
  
Primer
  
Aprovar el nou projecte de rotonda presentat el passat 24 de febrer de 2003 (número de registre entrada 1835), l'increment de pressupost del qual pel que fa a l'original comportarà la retaxació de les càrregues d'urbanització del sector.
  
La Comissió de Govern acorda:
  
Primer
  
Aprovar el nou projecte de rotonda presentat el passat 24 de febrer de 2003 (número de registre entrada 1835), l'increment de pressupost del qual pel que fa a l'original comportarà la retaxació de les càrregues d'urbanització del sector».
  
Contra el present acord, definitiu en via administrativa, s'hi podrà interposar amb caràcter potestatiu el recurs de reposició davant de l'alcalde, en el termini d'un mes a partir del sendemà de la publicació del present edicte en el Diari Oficial de la Generalitat Valenciana, de conformitat amb el que establix l'article 107 de la Llei de Règim Jurídic de les Administracions Públiques i Procediment Administratiu Comú. Al mateix temps, podrà interposar-s'hi un recurs contenciós administratiu en el termini de dos mesos a partir del sendemà de la inserció del present anunci en el Diari Oficial de la Generalitat Valenciana, davant de la Sala Contenciosa Administrativa del Tribunal Superior de Justícia de la Comunitat Autònoma Valenciana.
  
Cosa que faig pública als efectes oportuns.